قطرده کئچیریلن دونیا شامپیوناتیندا ایلک فینالچی معینلشیب.
یاریم فینال اویونوندا کرواسی ییغماسینی 3:0 حسابی ایله دارماداغین ائدن آرژانتین میللی‌سی حل ائدیجی قارشیلاشمایا وثیقه قازانیب.
گؤروشده ایلک گل 34-جو دقیقه‌ده وورولوب. پنالتینی دقیق یئرینه یئتیرن لیونل مسی گونئی امریکا تمثیلچی‌سینی حسابدا اؤنه کئچیریب. جمعی 5 دقیقه سونرا آلوارز بیر نئچه رقیبینی گئریده قویا‌راق، 2-جی توپو رقیبین قاپی‌سیندان کئچیریب. ایلک حیسه "تانقوچولار"ین 2:0 حساب‌لی اوستون‌لوگو ایله یئکونلاشیب.
ایکینجی یارییا دا فعال باشلایان آرژانتین لیلر 69-جو دقیقه‌ده آوروپا تمثیلچی‌سینی 3-جو دفعه جزالاندیریب. دوبل ائدن آلوارز یئکون حسابی معینلشدیریب.
قئید ائدک کی، آرژانتین میللی‌سی‌نین فینال‌داکی رقیبی فرانسا - مراکش جوتونون غالیبی اولا‌جاق. تورنیرین حل ائدیجی اویونو دسامبرین 18-ده کئچیریله‌جک.
دونیا شامپیوناتی
یاریم فینال
13 دسامبر
آرژانتین – کرواسی  0:3
گل: لیونل مسی، 34-پنالتی. آلوارز، 39؛ 69.
باش حاکم: دنیله اورساتو (ایتالیا)
"لوسیل" ایستادیومو.
